Az EGT-Vegyesbizottság 63/96 határozata

(1996. november 22.)

az EGT-megállapodás VI. mellékletének (szociális biztonság) módosításáról

Az EGT-Vegyesbizottság,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás VI. mellékletét a 24/96 EGT-vegyesbizottsági határozat [1] módosította;

mivel a szociális biztonsági rendszereknek a Közösségen belül mozgó munkavállalókra, önálló vállalkozókra, és családtagjaikra történő alkalmazásáról szóló 1408/71/EGK tanácsi rendelet, a 1408/71/EGK rendelet végrehajtására vonatkozó szabályok megállapításáról szóló 574/72/EGK rendelet, az 1408/71/EGK rendelet módosításáról szóló 1247/92/EGK rendelet és az 1247/92/EGK rendelet módosításáról szóló 1945/93/EGK rendelet módosításáról szóló, 1995. december 22-i 3095/95/EK rendeletet [2] be kell építeni a Megállapodásba;

mivel a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló 1408/71/EGK rendelet, valamint az 1408/71/EGK rendelet végrehajtására vonatkozó szabályok megállapításáról szóló 574/72/EGK rendelet módosításáról szóló, 1995. december 22-i 3096/95/EK rendeletet [3] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás VI. melléklete az e határozat mellékletében meghatározottak szerint módosul.

2. cikk

A 3095/95/EK tanácsi rendelet és a 3096/95/EK tanácsi rendelet izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1996. december 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz. A határozat 1996. január 1-jétől alkalmazandó.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1996. november 22-én.

az EGT-Vegyesbizottság részéről

az elnök

H. Hafstein

[1] HL L 186., 1996.7.25., 76. o.

[2] HL L 335., 1995.12.30., 1. o.

[3] HL L 335., 1995.12.30., 10. o.

--------------------------------------------------

MELLÉKLET

az EGT-Vegyesbizottság 63/96 határozatához

Az EGT-megállapodás VI. melléklete (SZOCIÁLIS BIZTOSÁG) az alábbiak szerint módosul.

HIVATKOZOTT JOGI AKTUSOK:

1. A 1. pont (1408/71/EGK tanácsi rendelet) a következő francia bekezdésekkel egészül ki:

"- 395 R 3095: A Tanács 1995. december 22-i 3095/95/EGK rendelete (HL L 335., 1995.12.30., 1. o.).

Az 3095/95/EGK tanácsi rendelet rendelkezéseit e megállapodás alkalmazásában a következő kiigazításokkal kell alkalmazni:

a) A 1. cikk (7) bekezdése nem alkalmazandó.

b) A 1. cikk (9) bekezdésében az "O. EGYESÜLT KIRÁLYSÁG" fordulat helyébe az "L: EGYESÜLT KIRÁLYSÁG" fordulat lép;

c) Az 1. cikk (11) és (12) bekezdésében a "30. NÉMETORSZÁG-GÖRÖGORSZÁG" fordulat helyébe a "24. NÉMETORSZÁG-GÖRÖGORSZÁG" fordulat lép.

- 395 R 3096: A Tanács 1995. december 22-i 3096/95/EGK rendelete (HL L 335., 1995.12.30., 10. o.).

Az 3096/95/EGK tanácsi rendelet rendelkezéseit e megállapodás alkalmazásában a következő kiigazításokkal kell alkalmazni:

a) Az öregségi ellátások és a túlélő hozzátartozó számára nyújtott ellátások tekintetében a 1. cikk (5) bekezdését 1994. január 1-jei hatállyal kell alkalmazni;

b) A 1. cikk (8) bekezdésének b) pontjában és (12) bekezdésében az "O. EGYESÜLT KIRÁLYSÁG" fordulat helyébe az "L: EGYESÜLT KIRÁLYSÁG" fordulat lép;

c) Az 1. cikk (9) bekezdésének c) pontjában a "11. BELGIUM-PORTUGÁLIA" fordulat helyébe a "10. BELGIUM-PORTUGÁLIA" fordulat lép.

d) Az 1. cikk (9) bekezdésének d) pontjában és (10) bekezdésének d) pontjában a "35. NÉMETORSZÁG-AUSZTRIA" fordulat helyébe a "69. AUSZTRIA-NÉMETORSZÁG" fordulat lép.

e) Az 1. cikk (14) bekezdésének b) pontjában az "L. PORTUGÁLIA" fordulat helyébe a "K. PORTUGÁLIA" fordulat lép."

2. A 1. pontban (1408/71/EGK tanácsi rendelet) az 1247/92/EGK tanácsi rendeletre és az 1945/93/EGK tanácsi rendeletre vonatkozó kiigazítások szövegét el kell hagyni.

3. Az 1. pont (1408/71/EGK tanácsi rendelet) j) kiigazításában a "Q. NORVÉGIA" címsort követő szöveg helyébe a következő szöveg lép:

"a) A nemzeti biztosítási törvény szerint szüléskor kifizetendő átalányösszegű támogatások;

b) A nemzeti biztosítási törvény szerint örökbefogadáskor kifizetendő átalányösszegű támogatások."

;

4. A 2. pont (574/72/EGK tanácsi rendelet) a következő francia bekezdésekkel egészül ki:

"- 395 R 3095: A Tanács 1995. december 22-i 3095/95/EGK rendelete (HL L 335., 1995.12.30., 1. o.).

Az 3095/95/EGK tanácsi rendelet rendelkezéseit e megállapodás alkalmazásában a következő kiigazításokkal kell alkalmazni:

a) Az 2. cikk (7) bekezdésének a) pontjában a "16. DÁNIA-SPANYOLORSZÁG" fordulat helyébe a "13. DÁNIA-SPANYOLORSZÁG" fordulat lép.

b) A 2. cikk (7) bekezdésének b) pontjában a "18. DÁNIA-GÖRÖGORSZÁG" fordulat helyébe a "15. DÁNIA-GÖRÖGORSZÁG" fordulat lép.

c) A 2. cikk (7) bekezdésének c) pontjában a "62. GÖRÖGORSZÁG-HOLLANDIA" fordulat helyébe a "49. GÖRÖGORSZÁG-HOLLANDIA" fordulat lép.

d) A 2. cikk (7) bekezdésének d) pontjában a "93. HOLLANDIA-EGYESÜLT KIRÁLYSÁG" fordulat helyébe a "65. HOLLANDIA-EGYESÜLT KIRÁLYSÁG" fordulat lép.

- 395 R 3096: A Tanács 1995. december 22-i 3096/95/EGK rendelete (HL L 335., 1995.12.30., 10. o.).

Az 3096/95/EGK tanácsi rendelet rendelkezéseit e megállapodás alkalmazásában a következő kiigazításokkal kell alkalmazni:

a) A 2. cikk (2) bekezdésében, (3) bekezdésének b) pontjában, (4) bekezdésének b) pontjában, (5) bekezdésének b) pontjában és (7) bekezdésének c) pontjában a "K. AUSZTRIA" fordulat helyébe az "M. AUSZTRIA" fordulat lép.

b) A 2. cikk (6) bekezdésének c) pontjában a "23. DÁNIA-AUSZTRIA" fordulat helyébe a "68. AUSZTRIA-DÁNIA" fordulat lép.

c) A 2. cikk (6) bekezdésének d) pontjában a "53. FRANCIAORSZÁG-OLASZORSZÁG" fordulat helyébe a "41. FRANCIAORSZÁG-OLASZORSZÁG" fordulat lép.

d) A 2. cikk (6) bekezdésének e) pontjában a "82. OLASZORSZÁG-EGYESÜLT KIRÁLYSÁG" fordulat helyébe a "60. OLASZORSZÁG-EGYESÜLT KIRÁLYSÁG" fordulat lép.

e) A 2. cikk (6) bekezdésének f) pontjában a "84. LUXEMBURG-AUSZTRIA" fordulat helyébe a "75. AUSZTRIA-LUXEMBURG" fordulat lép.

f) A 2. cikk (6) bekezdésének g) pontjában a "95. AUSZTRIA-FINNORSZÁG" fordulat helyébe a "79. AUSZTRIA-FINNORSZÁG" fordulat lép.

g) A 2. cikk (6) bekezdésének h) pontjában a "97. AUSZTRIA-EGYESÜLT KIRÁLYSÁG" fordulat helyébe a "78. AUSZTRIA-EGYESÜLT KIRÁLYSÁG" fordulat lép."

--------------------------------------------------